APSTIPRINU

Valsts kases pārvaldnieka vietā –

pārvaldnieka vietniece

(paraksts\*) G. Medne

Rīgā, Datums skatāms laika zīmogā

**METODISKIE NORĀDĪJUMI**

Rīgā

|  |  |  |  |
| --- | --- | --- | --- |
| Datums skatāms laika zīmogā |  | Nr. | 2025/16 |

**Metodiskie norādījumi par Centrālās resursu vadības sistēmas lietošanas kārtību**

Izstrādāti saskaņā ar

Ministru kabineta 2024. gada 22. oktobra noteikumu Nr. 653

 “Kārtība, kādā Valsts kase sniedz pakalpojumus valsts pārvaldes vienotā pakalpojumu centra ietvaros, un kārtība un apjoms, kādā valsts budžeta iestādes un budžeta nefinansētas iestādes kārto grāmatvedības uzskaiti Valsts kasē valsts pārvaldes vienotā pakalpojumu centra ietvaros” 36.punktu

1. **Vispārīgie jautājumi**
	1. Šie metodiskie norādījumi (turpmāk – Norādījumi) nosaka kārtību, kādā Valsts kase (turpmāk – Pārzinis), Lietotāji un Iestāde sadarbojas Pārziņa pārvaldītās informācijas Sistēmas un ar to saistīto pakalpojumu izmantošanā.
	2. Norādījumu mērķis ir nodrošināt vienotu, drošu un efektīvu Sistēmas lietošanas, uzturēšanas un informācijas apmaiņas procesu.
2. **Lietotie termini**
	1. **Demo vide** – tehniski nodalīta, bet loģiski identiska Sistēmas vide, kas paredzēta Sistēmas funkcionalitātes izmēģināšanai, testēšanai un apmācībām.
	2. **Iestāde** – valsts budžeta iestāde un budžeta nefinansēta iestāde, kas izmantojot Sistēmu, vienotā pakalpojumu centra ietvaros saņem grāmatvedības uzskaites un personāla lietvedības informācijas sistēmas pakalpojumus.
	3. **Produkcijas vide** – Sistēmas pamatdarbības vide, kas tiek izmantota ikdienas darba uzdevumu veikšanai un datu apstrādei.
	4. **Projektējums** - Centralizētās grāmatvedības un personāla lietvedības informācijas sistēmas projektējuma un konfigurācijas apraksts, kas nosaka centralizācijas specifisko procesu un vienotā pakalpojumu centra standartizēto finanšu grāmatvedības uzskaites un personāla lietvedības procesu nodrošināšanu centralizētā risinājumā.
	5. **Redmine** – Pārziņa uzturēta projektu vadības un pieteikumu reģistrācijas sistēma, kas tiek izmantota kā oficiālais kanāls saziņai par Sistēmas jauninājumiem, problēmu pieteikumiem un konfigurācijas izmaiņām.
	6. **Sistēma** – Centralizēta grāmatvedības un personāla lietvedības IS, kas ietver grāmatvedības un personāla lietvedības uzskaites sistēmu un pašapkalpošanās portālu.
3. **Lietošanas uzsākšana**
	1. Lai uzsāktu Sistēmas lietošanu, Iestāde iesniedz Pārzinim šādus dokumentus:
		1. Aizpildītu pieteikumu “Apraksts Sistēmas un Pakalpojumu konfigurācijai”;
		2. Aizpildītu pieteikumu “Par centralizētās grāmatvedības un personāla lietvedības informācijas sistēmas lietošanu”.
	2. Pārzinis apstrādā iesniegtos pieteikumus un, ja nepieciešams, atsevišķi vienojas ar Iestādi par Sistēmas izmantošanas uzsākšanu.
4. **Licencēšana un piekļuves pārvaldība**
	1. Pārzinis nodrošina Sistēmas licences atbilstoši Iestādes pieteiktajam nodarbināto skaitam un nepieciešamajai Sistēmas funkcionalitātei.
	2. Iestādes pienākumi:
	3. Patstāvīgi pārvaldīt savas iestādes Lietotāju piekļuves tiesības Sistēmas pašapkalpošanās portālā HoP.
	4. .Nekavējoties, bet ne vēlāk kā 5 (piecu) darba dienu laikā, rakstiski informēt Pārzini par būtiskām Iestādes nodarbināto skaita izmaiņām, kas ietekmē nepieciešamo licenču apjomu.
5. **Sistēmas uzturēšana un atjaunināšana**
6. Sistēma ir izveidota uz resursu vadības programmatūras *Visma Horizon* bāzes, ietverot pašapkalpošanās portālu HoP un tīmekļa pakalpes. Tās funkcionalitāte un attīstība ir atkarīga no programmatūras ražotāja.
7. Pārzinis nodrošina Sistēmas administrēšanu, konfigurēšanu, jauninājumu ieviešanu, problēmu risināšanu, Lietotāju atbalstu un drošības uzraudzību.
8. Pārzinis nodrošina Demo vides uzturēšanu, kuras dati tiek atjaunoti no Produkcijas vides katru ceturtdienu laika periodā no plkst. 13.00 līdz 18.00. Datu atjaunošana nenotiek laika periodā, kad Demo vidē tiek veikta jaunu versiju testēšana.
9. Pārzinis Sistēmas jaunās versijas vispirms uzstāda Demo vidē, parasti ceturtdienās laika periodā no plkst. 13:00 līdz 18:00.
10. Pēc izmaiņu uzstādīšanas Pārzinis publicē informāciju Redmine par jauninājumu saturu (ar saiti uz ražotāja sniegto aprakstu).
11. Iestādei tiek nodrošināts vienas nedēļas testēšanas periods, kura laikā Iestādes pienākums ir pārbaudīt jauno funkcionalitāti un tās ietekmi uz Iestādes izveidotajām integrāciju programmsaskarnēm.
12. Jauninājumus divas nedēļas pēc to uzstādīšanas Demo vidē un ar nosacījumu, ka nav identificētas būtiskas problēmas, Pārzinis uzstāda Produkcijas vidē, ceturtdienās laika periodā no plkst.20:00 līdz plkst.22:00, kas tiek iepriekš izziņots Redmine.
13. Kritiskus Sistēmas drošības vai darbības kļūdu labojumus (t.sk., Sistēmas laidienus) Pārzinis uzstāda visās Sistēmas vidēs nekavējoties, par to informējot Iestādes Redmine.
14. Iestādei, izmantojot tīmekļa pakalpes, pieprasījumu noslodze nedrīkst pārsniegt vienu pieprasījumu sekundē no vienas IP adreses ar īslaicīgu pieļaujamu desmitkārtīgu pieaugumu. Ierobežojumi var tikt pārskatīti, Iestādei vienojoties ar Pārzini par nepieciešamo pieprasījumu intensitāti.
15. **Problēmu un konfigurācijas izmaiņu pārvaldība**
16. Ja Iestāde konstatē problēmu (incidentu) Sistēmas darbībā, tā iesniedz Pārzinim pieteikumu Redmine, norādot detalizētu problēmas aprakstu, darbības, kas veiktas pirms problēmas rašanās, un, ja iespējams, pievienojot ekrānšāviņus.
17. Ja Iestāde 18.punktā minētajā testēšanas periodā konstatē problēmas, ko izraisījušas Sistēmas izmaiņas un ko Iestāde nevar novērst, pielāgojot savas programmsaskarnes, tā iesniedz detalizētu pieteikumu Redmine ne vēlāk kā vienas nedēļas laikā pēc jauninājumu uzstādīšanas Demo vidē.
18. Pārzinis Sistēmā nodrošina uzstādījumus atbilstoši Projektējumam, t.sk., Iestāžu individuālos. Ja Iestādei rodas nepieciešamība pēc tādiem nestandarta uzstādījumiem, kas ir pieļaujami (sasakņošanas scenāriji un brīdinājumi), bet nav paredzēti atbilstoši Projektējumam, Iestādei ir iespēja veikt un uzturēt šādus uzstādījumus ar saviem iekšējiem resursiem. Iestāde uzņemas pilnu atbildību par šādu uzstādījumu uzturēšanu un to ietekmi uz Sistēmas darbību.
19. **Datu analīzes risinājumu nodrošināšana un izmantošana**
20. Lai nodrošinātu Iestādēm iespēju veikt padziļinātu datu analīzi, netraucējot Sistēmas pamatdarbību, Pārzinis piedāvā centralizētu biznesa inteliģences risinājumu, kas sastāv no šādām komponentēm:
21. Datu noliktava (Horizon BI): Pārzinis uztur no Sistēmas Produkcijas vides tehniski nodalītu datu atspoguļojumu (datu noliktavu), kas pazīstama kā Horizon BI. Šāda pieeja nodrošina, ka apjomīgi analītiskie vaicājumi neietekmē Sistēmas ikdienas darbības ātrumu un stabilitāti.
22. Datu analīzes rīks (Apache Superset): Kā standarta pašapkalpošanās analīzes rīku Pārzinis piedāvā piekļuvi uz atvērtā koda balstītai platformai Apache Superset, kas nodrošina iespēju veidot interaktīvus datu paneļus (dashboards), grafikus un veikt datu griezumus bez nepieciešamības pēc specializētām programmēšanas zināšanām.
23. Iestāde Pārziņa piedāvāto datu analīzes risinājumu var izmantot šādos veidos:
	1. Iestāde izmanto Pārziņa uzturēto Superset rīku, kur Pārzinis nodrošina piekļuvi un rīka pamatdarbību, bet neveido un nepielāgo Iestādei specifiskas atskaites vai datu paneļus. Lietotāju apmācību darbam ar rīku Iestāde organizē ar saviem resursiem;
	2. Iestāde pieslēdzas Horizon BI datu noliktavai, izmantojot savus biznesa inteliģences rīkus (piemēram, Microsoft Power BI, Qlik, Tableau u.c.). Iestāde ar saviem resursiem nodrošina nepieciešamo licenču iegādi un programmatūras uzturēšanu, droša savienojuma izveidi un uzturēšanu ar Horizon BI, kā arī datu modeļu, vaicājumu un atskaišu izstrādi, testēšanu un pareizību.
24. Ja Iestādei savu analītisko uzdevumu veikšanai ir nepieciešamas papildu datu kopas, kas nav pieejamas Horizon BI datu noliktavā, tā ierosina to pievienošanu, iesniedzot pieteikumu atbalsta sistēmā Redmine, norādot šādu informāciju - detalizēts biznesa pamatojums (skaidrojums, kādiem analīzes mērķiem un lēmumu pieņemšanai dati tiks izmantoti), datu specifikācija (norāde uz konkrētām datu entītijām, laukiem vai klasifikatoriem no Sistēmas, kurus nepieciešams iekļaut datu noliktavā) un sagaidāmais ieguvums (apraksts, kā jauno datu pieejamība uzlabos Iestādes darbības efektivitāti vai analīzes iespējas).
25. Pārzinis izvērtē katru saņemto pieprasījumu par jaunu datu kopu pievienošanu Horizon BI datu noliktavā, ņemot vērā tā tehnisko iespējamību, resursu ietilpību, drošības aspektus un ieguvumu plašākam Iestāžu lokam. Pēc izvērtēšanas Pārzinis pieņem lēmumu par pieprasījuma apstiprināšanu un iekļaušanu turpmākajos Sistēmas attīstības plānos vai par tā noraidīšanu, sniedzot argumentētu pamatojumu.
26. Dati Horizon BI datu noliktavā tiek ielādēti no Sistēmas vienu reizi diennaktī laika posmā no 00:00 līdz 01:00. Iestādei, veicot analīzi, ir jāņem vērā, ka dati atspoguļo stāvokli uz iepriekšējās darba dienas beigām un nav sinhronizēti ar Sistēmas vidi reāllaikā.
27. Pārzinis nodrošina tehnisko atbalstu un konsultācijas tikai par pieslēguma parametriem un piekļuves nodrošināšanu Horizon BI datu noliktavai. Pārzinis nesniedz atbalstu par trešo pušu analītisko rīku lietošanu, konfigurēšanu vai specifisku SQL vaicājumu izstrādi.
28. **Komunikācija avārijas vai krīzes gadījumā**
29. Visa saziņa par Sistēmas jauninājumiem, plānotajiem darbiem un konfigurācijas izmaiņām notiek, izmantojot Redmine.
30. Rīcība Sistēmas nepieejamības gadījumā:
	1. **Iestādes rīcība:** Ja Sistēma nav pieejama un Redmine nav publicēts paziņojums par plānotu pārtraukumu, Iestāde nekavējoties sazinās ar Pārziņa atbalsta dienestu pa tālruni 67094368 vai e-pastu ekase@kase.gov.lv un rīkojas saskaņā ar savu apstiprināto darbības nepārtrauktības plānu.
	2. **Pārziņa rīcība:** Pārzinis, ievietojot paziņojumu Redmine, informē Iestādes par neplānotu pārtraukumu un paredzamo atrisināšanas laiku. Pēc Sistēmas darbības atjaunošanas Pārzinis izplata apstiprinājuma informāciju.
31. Iestāde ir atbildīga par savu Lietotāju informēšanu par Sistēmas pieejamības apstākļiem, ko Pārzinis ir izplatījis Norādījumu un īpaši Norādījumu 34.2. punkta ietvaros.

|  |  |  |
| --- | --- | --- |
| Informācijas tehnoloģiju departamenta direktors | (paraksts\*) | M. Linde |

\*Dokuments ir parakstīts ar drošu elektronisko parakstu

Antra Lange

67 094 373

Antra.Lange@kase.gov.lv